Source: https://ispis.sk/judikatura/KSKE/6Cb1636/1996
Timestamp: 2020-04-02 16:15:00+00:00
Document Index: 12093039

Matched Legal Cases: ['§ 19', '§ 103', '§ 104', '§ 107', '§ 107', '§ 103', '§ 19', '§ 104', '§ 107', '§ 107', '§ 7', '§ 13', '§ 11', '§ 146', '§ 9', '§ 42', '§ 221', '§ 205', 'súd ', 'súd ', 'súd ', 'Súd ', 'súd ', '§ 7', 'súd ', 'Súd ', 'Súd ', '§ 13', '§ 11', 'súd ']

KSKE 6 Cb 1636/1996 - iSpis
iSpis Judikatúra – KSKE 6 Cb 1636/1996
KS v Košiciach, dátum 21.02.2012, sp.zn. KSKE 6 Cb 1636/1996
§ 19 OSP § 103 OSP § 104 ods. 1 OSP § 107 ods. 1 OSP § 107 ods. 3 OSP
§ 103 OSP § 19 OSP § 104 ods. 1 OSP § 107 ods. 1 OSP § 107 ods. 3 OSP § 7 ods. 1 OSP § 13 ods. 3 zákona č. 71/1992 § 11 zákona č. 71/1992 § 146 ods. 1 písm. c) OSP § 9 ods. 2 zákona č. 659/2007 § 42 ods. 3 zákona č. 659/2007 § 221 ods. 1 zákona č. 659/2007 § 205a zákona č. 659/2007
Súd: Krajský súd Košice Spisová značka: 6Cb/1636/1996 Identifikačné číslo súdneho spisu: 7096899746 Dátum vydania rozhodnutia: 22. 02. 2012 Meno a priezvisko sudcu, VSÚ: JUDr. Marta Valková ECLI: ECLI:SK:KSKE:2012:7096899746.10
Uznesenie Krajský súd v Košiciach v právnej veci žalobcu: V. R., a.s., I. XX, S., zast. advokátskou kanceláriou N. & M., s.r.o., A. XX, S. proti žalovanému: Q. D., naposledy bytom N. XX, O., zomrelý dňa XX.X.XXXX o zaplatenie 95 054,11 eur (2 863 600,00 Sk) s príslušenstvom, takto
Pôvodný žalobca O. sporiteľňa, a.s. S., B. pobočka M. návrhom doručeným súdu dňa 1.8.1996 žiadal, aby súd uložil žalovanému zaplatiť žalobcovi 2 863 600,00 Sk, úroky v sume 1 541 728,70 Sk ku 19.6.1996, 16,33% úrok zo sumy 2 863 600,00 Sk od 20.6.1996 do zaplatenia a náhradu trov konania pozostávajúcich zo zaplateného súdneho poplatku 114 544,00 Sk a za úkony podľa sadzobníka SLSP sumu 1186,00 Sk na základe poskytnutého úveru vo výške 4 781 600,00 Sk (úverová zmluva č. XXX/ XXXXXX 0 zo dňa 26.6.1992) .
Súd zistil, že v priebehu konania dňa 27.8.2011 žalovaný zomrel a konanie o dedičstve, vedené na Okresnom súde v M. pod sp. zn. XD/XXX/XXXX, Dnot XXX/XXXX bolo dňa 7.12.2011 právoplatne skončené uznesením zo dňa 9.11.2011, v ktorom súd konanie zastavil z dôvodu, že poručiteľ v čase svojej smrti nevlastnil žiadny hnuteľný ani nehnuteľný majetok.
Podmienkou na to, aby niekto mohol byť účastníkom občianskeho súdneho konania, je, že musí byť na to spôsobilý. Spôsobilosťou byť účastníkom konania sa rozumie spôsobilosť subjektov mať procesné práva a povinnosti, ktoré procesné právo priznáva účastníkom konania, teda procesnú subjektivitu. Vo všetkých konaniach majú spôsobilosť byť účastníkom konania tí, ktorí majú všeobecnú spôsobilosť mať práva a povinnosti podľa hmotného práva, teda všeobecnú hmotnoprávnu subjektivitu. Hmotnoprávna subjektivita u fyzických osôb vzniká narodením a zaniká smrťou (§ 7 ods. 1,2 Občianskeho zákonníka) .Vzhľadom k tomu, že žalovaný zomrel a dedičské konanie bolo právoplatne skončené zastavením konania pre nemajetnosť poručiteľa, súd nemá s kým v konaní pokračovať.
Súd preto dospel k záveru, že žalovaný nemá spôsobilosť byť účastníkom konania a preto nie je splnená podmienka konania, za ktorej môže vo veci konať.
Súd rozhodol, že žalobcovi súdny poplatok za návrh nevracia, pretože podľa ust. § 13 ods. 3 zákona č. 71/1992 Zb. o súdnych poplatkoch a poplatku za výpis z registra trestov, o vrátení poplatku podľa § 11 nemôže súd rozhodnúť po uplynutí troch rokov od konca kalendárneho roka, v ktorom bol zaplatený. Súdny poplatok 114 544,00 Sk bol zaplatený 19.9.1996.